CELEX: 62007CO0225
Language: sk
Date: 2008-07-03 00:00:00
Title: Uznesenie Súdneho dvora (tretia komora) z 3. júla 2008.#Trestné konanie proti Rainer Günther Möginger.#Návrh na začatie prejudiciálneho konania: Amtsgericht Landau/Isar - Nemecko.#Článok 104 ods. 3 prvý pododsek rokovacieho poriadku - Smernica 91/439/EHS - Vzájomné uznávanie vodičských preukazov - Odňatie vodičského preukazu - Dočasný zákaz opätovného vydania vodičského preukazu - Platnosť vodičského preukazu získaného v inom členskom štáte počas obdobia zákazu.#Vec C-225/07.

Uznesenie Súdneho dvora (tretia komora) z 3. júla 2008 – Trestné konanie proti Rainerovi Güntherovi Mögingerovi
      (vec C‑225/07)
      „Článok 104 ods. 3 prvý pododsek rokovacieho poriadku – Smernica 91/439/EHS – Vzájomné uznávanie vodičských preukazov – Odňatie vodičského preukazu – Dočasný zákaz opätovného vydania vodičského preukazu – Platnosť vodičského preukazu získaného v inom členskom štáte počas obdobia zákazu“
      Doprava – Cestná doprava – Vodičský preukaz – Smernica 91/439 (smernica Rady 91/439, zmenená a doplnená nariadením č. 1882/2003, článok 1 ods. 2 a článok 8 ods. 2 a 4)
         (pozri bod 45 a výrok)
      
      Predmet 
      
         
               Návrh na začatie prejudiciálneho konania – Amtsgericht Landau/Isar – Výklad článku 8 ods. 2 a 4 smernice Rady 91/439/EHS z 29. júla
                  1991 o vodičských preukazoch (Ú. v. ES L 237, s. 1; Mim. vyd. 07/001, s. 317) – Neuznanie vodičského preukazu získaného v inom
                  členskom štáte členským štátom bydliska na svojom území počas obdobia dočasného zákazu opätovného vydania vodičského preukazu
                  v členskom štáte bydliska
               
            Výrok 
      Článok 1 ods. 2 a článok 8 ods. 2 a 4 smernice Rady 91/439/EHS z 29. júla 1991 o vodičských preukazoch, zmenenej a doplnenej
         nariadením Európskeho parlamentu a Rady (ES) č. 1882/2003 z 29. septembra 2003, sa majú vykladať v tom zmysle, že nebránia
         tomu, aby členský štát odmietol uznať platnosť vodičského preukazu vydaného iným členským štátom, ak na území prvého členského
         štátu platil proti držiteľovi vodičského preukazu v čase jeho vydania dočasný zákaz vydať v tomto štáte nový vodičský preukaz.
         Pritom je v tejto súvislosti irelevantná skutočnosť, že otázka platnosti vznikla až po uplynutí lehoty tohto zákazu.